কালো রাজহাঁসের সাধারণত কালো পালক এবং সাদা ফ্লাইট পালক থাকে। এদের উজ্জ্বল লাল রঙের ঠোঁট থাকে। এদের পায়ের রঙ ধূসরাভ-কালো। ছেলে রাজহাঁসরা মেয়ে রাজহাঁসদের থেকে বড়ো হয় আবং তাদের ঠোঁট আরো লম্বা এবং সোজা হয়। হংসশাবকরা ধূসর-বাদামী রঙের হয়। তাদের ফ্যাকাশে দ্বিধার পালক থাকে।

একটি পূর্ণবয়স্ক কালো রাজহাঁসের দৈর্ঘ্য ১১০ থেকে ১৪২ সেন্টিমিটার (৪৩ থেকে ৫৬ ইঞ্চি) হয় এবং ওজন ৩.৭ থেকে ৯ কেজি (৮.২-১৯.৮ পাউণ্ড) হয়। এদের পাখার প্রসারতার দৈর্ঘ্য ১.৬ থেকে ২ মিটার (৫.২ থেকে ৬.৬ ফুট) হয়। রাজহাঁসের গলা সাধারণ হাসের চেয়ে অপেক্ষাকৃত দীর্ঘ হয় এবং "এস"-আকৃতি মতো বাঁকা হয়।

কালো রাজহাঁস একটি সুরেলা এবং সুদূরপ্রসারী ভেঁপু-মত শব্দ করে জলের উপর বা উড্ডয়ন থাকাকালীন। সেইসাথে এরা অনেক পরিসীমার নরম গাঁ গাঁ শব্দ করতে পারে। এছাড়া এরা শিস করতে পারে, বিশেষত যখন প্রজনন বা পাখির বাসা করার সময় বিরক্ত করা হয়।

যখন কালো রাজহাঁস সাঁতার কাটে, তারা তাদের গলা নমিত বা খাড়া করে রাখা এবং প্রায়ই তাদের পালক অথবা ডানা একটি আক্রমনাত্মক প্রদর্শনের ভঙ্গিতে উত্থাপ্ন করে থাকে। উড়ানকালীন, কালো রাজহাঁসের ঝাঁক একটি সোজা লাইন বা একটি "ভী"-আকৃতি গঠন করে, প্রত্যেকটি পাখি তরঙ্গায়িত দীর্ঘ গলার সঙ্গে দৃঢ়ভাবে ওড়ে, এবং শিস দেয় বা তাদের ডানা দিয়ে ভেঁপু বা ডঙ্কার আওয়াজ করে।

যদিও কালো রাজহাঁস আর কোনো অস্ট্রেলিয়ার পাখির চেয়ে আলাদা, তাও দূর থেকে দেখলে এদের ম্যাগপাই গুসের মতো দেখায়। কালো রাজহাঁস অন্য পাখির থেকে বিশিষ্ট করা যায় এদের আরো লম্বা গলা এবং ধীর ডানার ঝাপটা দেওয়ার জন্য।

কালো রাজহাঁসের এক বন্দী জনসংখ্যা যা লেক্ল্যান্ড, ফ্লোরিডা থাকে, তাদের মধ্যে কয়েকজনের পালকের রং কালোর বদলে হালকা কর্বুরিত ধূসর পাওয়া গিয়েছে।
প্রবর্তন করা জনগোষ্ঠী
বিবরণ
বাসা এবং প্রজনন
অস্ট্রেলিয় সংস্কৃতি